3. ลักษณะการประกอบธุรกิจ

3.1 ความเป็นมา

บริษัท นิปปอนแพ็ค (ประเทศไทย) จำกัด (มหาชน) ก่อตั้งขึ้นเมื่อวันที่ 17 กันยายน พ.ศ. 2530
โดยกลุ่มตระกูลชัยสถาพร ซึ่งมีผู้ถือหุ้นหลักคือ นายวิชัย ชัยสถาพร มีทุนจดทะเบียนเริ่มแรก 4.2
ล้านบาท เพื่อประกอบกิจการผลิตและจำหน่ายบรรจุภัณฑ์พลาสติกประเภทอ่อนตัว (Flexible
Packaging) เพื่อใช้สำหรับบรรจุสินค้าบริโภคประเภทต่าง ๆ และขวดพีอีที (PET :
Polyethylene Terephthalate Bottle) เพื่อใช้สำหรับบรรจุน้ำดื่มและน้ำมันพืช

บริษัทฯ มีการเพิ่มทุนจดทะเบียนหลายครั้ง จนปัจจุบันมีทุนจดทะเบียน 122 ล้านบาท
และได้รับอนุญาตให้จดทะเบียนเป็นบริษัทจดทะเบียนในตลาดหลักทรัพย์แห่งประเทศไทยในปี พ.ศ.
2536 มีการเปลี่ยนแปลงการถือหุ้นหลายครั้ง จนปัจจุบันกลุ่มตระกูลชัยสถาพรมีสัดส่วนการถือหุ้น
ร้อยละ 49.23

บริษัทฯ มีสำนักงานใหญ่ ตั้งอยู่เลขที่ 110 ถนนเพชรเกษม แขวงหนองค้างพลู เขตหนองแขม
กรุงเทพมหานคร รหัสไปรษณีย์ 10160 ปัจจุบันบริษัทฯ มีทุนจดทะเบียนและเรียกชำระแล้ว 122
ล้านบาท พื้นที่ของบริษัทฯ มีทั้งหมดประมาณ 8 ไร่ มีอาคารโรงงานและสำนักงานรวม 5 หลัง
คิดเป็นพื้นที่ทั้งหมดประมาณ 7,000 ตารางเมตร

วัตถุประสงค์

เพื่อดำเนินธุรกิจทางด้านอุตสาหกรรมผลิตบรรจุภัณฑ์พลาสติกประเภทอ่อนตัว (Flexible
Packaging) และขวดพีอีที (PET : Polyethylene Terephthalate Bottle)
เพื่อใช้สำหรับบรรจุสินค้าบริโภคในกลุ่มผลิตภัณฑ์อาหาร กลุ่มน้ำมันพืช และกลุ่มน้ำดื่ม

วิสัยทัศน์

ก้าวสู่การเป็นผู้นำแห่งอุตสาหกรรมทางด้านบรรจุภัณฑ์พลาสติก
โดยมุ่งเน้นการสร้างสรรค์ความเป็นเลิศเพื่อตอบสนองต่อความต้องการของลูกค้า
ตามหลักการกำกับดูแลกิจการที่ดี

พันธกิจ

1. มุ่งมั่นพัฒนาคุณภาพของบรรจุภัณฑ์พลาสติกให้ได้คุณภาพตามมาตรฐานสากล
เพื่อให้สามารถแข่งขันได้อย่างมีประสิทธิภาพ และสร้างสรรค์นวัตกรรมทางด้านการผลิต
ให้สามารถตอบสนองต่อความต้องการของลูกค้า
และทำให้ลูกค้าเกิดความพึงพอใจสูงสุดทั้งด้านคุณภาพและจริยธรรม

2. เคารพในการแข่งขันอย่างใสสะอาด โปร่งใส และจะไม่ทำการแข่งขันโดยการใส่ร้ายคู่แข่งขัน
ไม่ว่าจะด้วยประการใดๆ รวมทั้งจะทำการแข่งขันอย่างสร้างสรรค์
และไม่ทำการสร้างศัตรูในทางธุรกิจกับคู่แข่งขัน

3. สร้างความสัมพันธ์ที่ดีกับคู่ค้าและพันธมิตรทางธุรกิจ ผสมผสานประโยชน์
และดำเนินธุรกิจต่างตอบแทนอย่างเป็นธรรม ปฏิบัติต่อกันอย่างให้เกียรติ และไม่เอารัดเอาเปรียบ
เพื่อสร้างให้เกิดความเชื่อมั่นที่จะร่วมมือกัน และเป็นพันธมิตรทางธุรกิจในระยะยาว

4. มุ่งมั่นที่จะสร้างสรรค์ให้บริษัทเป็นองค์กรแห่งการเรียนรู้
เพื่อพัฒนาปรับปรุงคุณภาพบุคลากรทุกระดับอย่างต่อเนื่อง ทั้งด้านทักษะ ความรู้ ความเชี่ยวชาญ
และจรรยาบรรณในการปฏิบัติงาน เพื่อให้มีความเป็นมืออาชีพ
อีกทั้งจะดูแลให้พนักงานหลีกเลี่ยงการทำรายการใดๆที่จะก่อให้เกิดความขัดแย้งทางผลประโยชน์ใดๆ
ที่อาจเกิดขึ้นกับทั้งลูกค้าและบริษัท อีกทั้งจะดูแลและรักษาพนักงานที่ดี มีคุณภาพ
ไว้กับองค์กรในระยะยาว

5. ให้ความสำคัญในเรื่องผลประโยชน์ของผู้ถือหุ้น
ทั้งในด้านผลประกอบการและการบริหารความเสี่ยงใดๆ ทั้งในระยะสั้นและระยะยาว
และจะให้ความสำคัญในเรื่องการกำกับดูแลกิจการที่ดีอย่างต่อเนื่อง

6. ยึดมั่นในความเป็นองค์กรที่ดีในสังคม เคารพในกฎระเบียบของทางการ
และกฎหมายต่างๆที่เกี่ยวข้องกับธุรกิจอย่างเคร่งครัด
รวมทั้งการให้ความร่วมมือกับทางการเพื่อสนับสนุนการเติบโตทางเศรษฐกิจของประเทศ
และให้ความร่วมมือในการช่วยเหลือและพัฒนาสังคม

3.2 ลักษณะของผลิตภัณฑ์และบริการ

ผลิตภัณฑ์และบริการของบริษัทฯ ได้แก่สินค้าด้านบรรจุภัณฑ์ ซึ่งมีอยู่ด้วยกัน 2 ประเภท ได้แก่

1. บรรจุภัณฑ์พลาสติกประเภทอ่อนตัว (Flexible Packaging) เพื่อใช้สำหรับบรรจุสินค้าบริโภค
(Food) ประเภทอาหาร ซึ่งบริษัทฯ จะผลิตบรรจุภัณฑ์ออกมาในลักษณะของงานเป็นม้วน
และงานซองตามคำสั่งซื้อของลูกค้า ซึ่งกลุ่มลูกค้าหลักของบริษัทฯ ได้แก่ กลุ่มอุตสาหกรรมอาหาร
โดยการนำไปใช้บรรจุอาหารประเภทต่าง ๆ เช่น ขนมขบเคี้ยว (SNACK) บะหมี่กึ่งสำเร็จรูป
เครื่องปรุงรส ลูกกวาด ซอสปรุงรส อาหารแช่แข็ง อาหารอบแห้งและอื่น ๆ

2. ขวดพีอีที (PET : Polyethylene Terephthalate Bottle)
เพื่อใช้สำหรับบรรจุน้ำดื่มและน้ำมันพืช ซึ่งกลุ่มลูกค้าหลักของบริษัทฯ ได้แก่ กลุ่มน้ำดื่ม
และกลุ่มน้ำมันพืช โดยลูกค้าจะเป็นผู้นำไปบรรจุเอง ได้แก่ น้ำดื่ม น้ำมันพืช ซอสปรุงรส เป็นต้น

3.3 โครงสร้างรายได้

บริษัทฯ มีโครงสร้างรายได้ที่เกิดขึ้นจากการขาย 3 ปี ย้อนหลัง ดังนี้

+-------------------+-----+-----+-----+-----+----+-----+-----+-----+
| ผลิตภัณฑ์            | ดำ  | %   | ปี   |     | ปี  |     | ปี   |     |
|                   | เนิน | ก   | 2   |     | 25 |     | 2   |     |
|                   |     | ารถ | 552 |     | 51 |     | 550 |     |
|                   | การ | ือหุ้น |     |     |    |     |     |     |
|                   | โดย |     |     |     |    |     |     |     |
|                   |     | ข   |     |     |    |     |     |     |
|                   |     | องบ |     |     |    |     |     |     |
|                   |     | ริษัท |     |     |    |     |     |     |
+-------------------+-----+-----+-----+-----+----+-----+-----+-----+
|                   |     |     | รา  | %   | ร  | %   | รา  | %   |
|                   |     |     | ยได้ |     | าย |     | ยได้ |     |
|                   |     |     |     |     | ได้ |     |     |     |
|                   |     |     | (ล  |     |    |     | (ล  |     |
|                   |     |     | ้านบ |     | (ล |     | ้านบ |     |
|                   |     |     | าท) |     | ้าน |     | าท) |     |
|                   |     |     |     |     | บา |     |     |     |
|                   |     |     |     |     | ท) |     |     |     |
+-------------------+-----+-----+-----+-----+----+-----+-----+-----+
| บรรจุภัณฑ           | NIP |     | 94  | 38  | 10 | 39  | 97  | 39  |
| ์พลาสติกประเภทอ่อนตัว | PON |     | .36 | .81 | 8. | .58 | .40 | .85 |
|                   |     |     |     |     | 30 |     |     |     |
| (Flexible         |     |     |     |     |    |     |     |     |
| Packaging)        |     |     |     |     |    |     |     |     |
+-------------------+-----+-----+-----+-----+----+-----+-----+-----+
| ขวดพีอีที            | NIP |     | 148 | 61  | 16 | 60  | 147 | 60  |
|                   | PON |     | .80 | .19 | 5. | .42 | .04 | .15 |
| (PET Bottle)      |     |     |     |     | 39 |     |     |     |
+-------------------+-----+-----+-----+-----+----+-----+-----+-----+

หมายเหตุ NIPPON หมายถึง บริษัท นิปปอนแพ็ค (ประเทศไทย) จำกัด (มหาชน)